Pokistonda mikroavtobus portlashi oqibatida 13 kishi halok bo‘ldi

Pokistonning Kurram viloyatidagi Godar shahrida mikroavtobusning portlatib yuborilishi oqibatida 13 kishi halok bo‘ldi. Bu haqda BFMTV xabar bermoqda.

Mahalliy amaldor Baserxonning ma’lum qilishicha, qurbonlar orasida uch ayol, olti yoshli qizcha va to‘qqiz yoshli bola bor.
Hujum uchun javobgarlikni IShID va “Tolibon” guruhlari o‘z zimmasiga oldi.
IShID ekstremistik guruhi jahonning bir qator mamlakatlari va xalqaro tashkilotlar tomonidan “terrorchilik tashkiloti” deb topilgan.